2016年話咁快又到左十一月,每到年尾總會有無數無數咁多gathering、Re-u,數下數下:平安夜party、聖誕party、除夕party仲有未計boxing day同元旦party!淨係落老蘭去party room或者任食打邊爐開始有啲悶,嫌冇啲新意?各位聚會搞手!不妨可以考慮揀架靚遊艇,一路睇下香港靚一靚既聖誕燈飾,一路同老友係船上面吃喝玩樂,瘋狂影靚相!驚貴驚人數門檻太高搵唔到咁多人?唔洗驚,就等我地為大家介紹至抵玩package,最抵既仲同你食餐放題差唔多!
秋冬船P 玩咩食咩好?
秋冬船P其實有無限既可能性!食物亦都唔再限於一般到會,食下菠蘿腸仔。只要你想,絕對可以俾你係船上盡享各國美食!你可以根據派對主題、budget,什至係對美食既喜好,再決定想食有專人為你準備既BBQ 、生蠔刺身、cocktail定係係船上自助餐。節日唔再需要同人係街上逼,唔再需要等百幾張籌食個飯!除左食之外,相信有咩玩都係大家關心既問題。係船上面可以唱K、打蔴雀、Wii、飛行棋,什至請個DJ 番黎開DJ Party都完全無問題!
至豪華派對必選
我地再重申一次!船P 絕對唔係夏天既專利!香港既冬天其實不算太凍,而且船P 除左落水之外,同一大班朋友柴娃娃咁玩番晚都係一大亮點!你可能會問,既然唔可以落水玩水上活動,點解要揀遊艇黎搞gathering?
我會答你兩個字:格!調!
Holimood強烈推薦AD01N 絕對係最豪華有格調又最抵玩既選擇。船內除左有精緻的節日裝飾外,仲備有各種玩樂設備,唱K,打牌?全部都有!而且船頭同甲板裝修好精緻,空間極大,即使跳舞狂歡玩遊戲都完全冇問題!去Party食到會食到悶悶地?仲可以試埋佢地既BBQ tim!好食有風味之餘仲有工作人員燒埋俾你食!
抵玩全包party boat
跟住落黎為大家介紹既就係【性價比最高、派對首選—PL01N】!呢隻船絕對係為派對Re-u而設!船內備有音響、啤牌、飛行棋、老虎機仲有Wii!可以一大班人一齊玩!除此之外,價錢仲要包食包飲品,唔洗再自己預備食物或者訂到會!為左令各位有至正既節日體驗,價錢亦已經包埋節日燈飾啦!影靚相呃like?easy啦!
Chill住玩 夜遊世界三大夜景之一
有冇試過去旅行個時突登搭下當地既觀光船就係為左睇下個夜景?覺得好靚?咁唔知你又有冇認真欣賞過香港維港夜景呢?其實香港維港夜景聞名國際,係世界三大夜景之一。唔好唔記得,十二月份維港兩岸仲有美輪美奐既聖誕燈飾呢!Holimood為你推介【遊維港必選—TL01N】,讓你可以一邊嘆夜景,一邊同一大班朋友chill下relax下!
TL01N船上空間闊落,仲有卡啦OK、音響同蔴雀!岩哂一大班朋友開party狂歡!想開大食會狂拆一餐?亦可以加錢選擇由船家提供既到會服務,係維港夜景既襯托下嘆下美食,都咪話唔chill!而且上落碼頭選擇亦較多,絕對總有一個碼頭方便到你!價錢方面亦都抵到盡,除番開都係每位180蚊起咋!